b'\n_START_ARTICLE_\nFaunus\n_START_PARAGRAPH_\nFaunus oli muinaisitalialainen hedelm\xc3\xa4llisyyden ja mets\xc3\xa4n jumala, sek\xc3\xa4 samalla paimenten, laidunten ja luonnon \xc3\xa4\xc3\xa4nien jumala. Se samaistettiin suhteellisen varhain kreikkalaisten Paniin. Faunuun kultti on keskittynyt Palatiumille._NEWLINE_My\xc3\xb6hemmin Faunus samastettiin kreikkalaisiin satyyreihin, jonka takia ajateltiin, ett\xc3\xa4 oli olemassa useita Fauneja, Faunuksen seuralaisia. Satyyrien tapaan ne olivat karvaisia pukinsorkkaisia olentoja. Faunit lienev\xc3\xa4t kristillisen saatanak\xc3\xa4sityksen taustalla. Faunin erottaa satyyrista, koska faunien yl\xc3\xa4ruumis on sarvia lukuun ottamatta inhimillinen.'